રાજ્યમાં ચૂંટણીના એંધાણ સાથે જ રોજ કંઇ ને કંઇ નવું જોવા મળી રહ્યું છે. એક તરફ કોંગ્રેસ ઉપાધ્યક્ષ રાહુલ ગાંધીની મંદિરોની મુલાકાત વધી ગઇ છે, તેઓ પોતાને શિવભક્ત ગણાવી રહ્યાં છે. પાટીદાર નેતા હાર્દિક પટેલ પોતાની આપત્તિજનક સીડીને કારણે વિવાદમાં છે. પંરતુ રાજકીય તજજ્ઞોનું માનીએ તો ખરી લડાઇ તો હજુ શરૂ નથી થઇ. ગુજરાત કોંગ્રેસ પહેલીવાર ચૂંટણીના મેદાનમાં સક્રિય જોવા મળી રહી છે, જ્યારે ભાજપ ડિફેન્સિવ મોડમાં છે, એવું લોકોને લાગી રહ્યું છે. પરંતુ શું ખરેખર ભાજપ ડિફેન્સિવ મોડમાં છે?